PPKE BTK

**PÁZMÁNY SZENIOR EGYETEM**

2022 őszi szemeszter

**jelenléti és online (hibrid) kurzus**

**Ki az elkövető? Mi a bűne?**

**A krimi alakváltozatai a ponyvától a szépirodalomig**

*Tudományág:* irodalom

A bűnügyi regény az elbeszélő irodalom egyik népszerű, a 19-20. században kialakuló tematikus műfaja. A három félévre tervezett előadássorozatunkban a romantika korában népszerűvé váló műfaj történeti gyökereit, a szépirodalomhoz és a populáris irodalomhoz való kapcsolódási pontjait, legfontosabb tematikai és strukturális összetevőit (bűn és rejtély, bűnözők és nyomozók, a bűntény felderítése, a lélektani indítóokok vizsgálata stb), fontos alműfajait (detektívregény, jogi krimi, politikai krimi, „kemény krimi” stb) és legjelentősebb alkotóit vizsgáljuk meg. Az idetartozó alkotások közös vonása, hogy bennük a jó és a gonosz erők küzdenek egymással. Szépirodalmi alakváltozatainak azonban nem csupán a szórakoztatás a céljuk, hanem a konkrét bűneseten túlmutatóan az emberi lét olykor rémisztő valóságáról, alapvető kérdéseiről, így a bűn szerepéről, az igazság(osság) lehetőségeiről, az ember által vágyott vagy elképzelt világrendről is szólnak. Nyomozzanak velünk!

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 15. | A bűn mint irodalmi téma a klasszikus gótikus irodalomban (Matthew Lewis: *A szerzetes*; Horace Walpole: *Az otrantói várkastély*; Ann Radcliffe: *Udolpho rejtélye*) | Dr. Schandl Veronika |
| Szeptember 22. | Edgar Allan Poe és a bűnügyi novella műfajának születése | Dr. Földváry Kinga |
| Szeptember 29. | Lélektan és társadalomábrázolás a 19. századi német krimiben (E.T.A. Hoffmann: *Scuderi kisasszony;* Annette von Droste-Hülshoff: *Zsidóbükk*) | Dr. Lindner Henriett |
| Október 6. | Sherlock Holmes és a detektívsorozat: egy hős és egy irodalmi forma egymásra találása | Dr. Földváry Kinga |
| Október 13. | *Állat az emberben* – a francia krimi születése Balzactól Zoláig | Dr. Ádám Anikó |
| Október 20. | „A valóság logikával csak részben megragadható...” Friedrich Dürrenmatt: *Az ígéret* - A bűnügyi regény rekviemje | Dr. Lindner Henriett |
| November 10. | **„A legkevésbé gyanús ember a leggyanúsabbˮ - Agatha Christie és az angol detektívtörténet aranykora** | Dr. Földváry Kinga |
| November 17. | Bűnös utcák hőse, a magándetektív: az amerikai kemény krimi (Raymond Chandler, Dashiell Hammett; a noir irodalom és film születése) | Dr. Földváry Kinga |
| November 24. | „Arsène Lupin, akinek ezer alakja van” − Maurice Leblanc a francia krimi mestere | Dr. Ádám Anikó |
| December 1. | “Az elhibázott tett magától visszatér a kiindulópontjára” A detektívtörténet és a francia “új regény” poétikája. (Alain Robbe-Grillet *A radírok* és *A kukkoló*) | Dr. Radvánszky Anikó |
| December 15. | A nyomozás témája és poétikája a posztmodern irodalomban. (Paul Auster: *New York trilógia*) | Dr. Schandl Veronika |